BYA SAUL WOKULIRA
EMBEERA eddwaaliro ly’e Kayunga gye lirimu essusse okubeera embi! Emidumu gya kazambi gyazibikira dda, abalwadde okweyamba batindigga ŋŋendo.
Akulira eddwaaliro lino, Dr. Fred Kakooza agamba nti baludde nga bakuba omulanga mu Gavumenti okuliddaabiriza wabula obuyambi kirabika bw'aba muntu wandigambye nti atambulira ku nfudu, kuba tebutuukanga.
Dr. Kakooza yagambye nti ssweta mwe balongooseza abalwadde zeriwo nga bifaananyi kubanga ebyuma ebisinga obungi byafa dda nga n’omulwadde eyetaaga okulongoosa ekirwadde ekitonotono tebasobola kumukolako kiro kubanga ebitaala bimala eddakiika 15 ne bizikira.
Emidumu gy’amazzi ne kazambi gyazibikira so nga kaabuyonjo zonna ez'omunda zaggwa dda ku mpagala nga kati abalwadde okweyamba batambula ŋŋendo!
Dr. yagambye nti eddwaaliro lino terikyasaana kujjanjaba balwadde kubanga ebyuma byonna bikadde byatalagga sso ng’ebirala byakwegekereza babikikiitanya ku bunkenke bisobole okukolayo waakiri eddakiika emu.
Eddwaliro lino likola ku bantu abava mu disitulikiti ezisoba mu 10 omuli eya Kayunga, Mukono, Kamuli, Jinja
tso_Latn lug_Latn lug_Latn lug_Latn lug_Latn lug_Latn lug_Latn